Ussing kom [[1843]] til København som 15-årig, hvor han blev elev af [[Det Kongelige Danske Kunstakademi|Kunstakademiet]] og af [[H.W. Bissen]], i hvis atelier han blandt andet modellerede den ene af [[hest]]ene foran [[quadriga (firspand)|quadrigaen]] på [[Thorvaldsens Museum]]s tag. Ussing udstillede [[1845]] to [[buste (skulptur)|buster]], senere også [[statuer]], grupper og [[relieffer]]. [[1848]] vakte statuen ''En hyrdedreng'' opmærksomhed; den lille [[guldmedalje]] vandt han ved relieffet ''[[Thetis]] bønfalder [[Vulkan (gud)|Vulkan]] om våben til [[Achilles]]''. ''Episode af [[barnemordet i Bethlehem]]'' blev erhvervet til [[Ribe Domkirke]]; til [[Statens Museum for Kunst|Statens Kunstsamlinger]] købtes ''En karl, som vander sin hest'' og ''To børn, som har fanget en krabbe''. For ''En Fiskerdreng'' vandt han den [[De Neuhausenske Præmier|Neuhausenske Præmie]], men da lå han allerede dødssyg på [[Frederiks Hospital]]. I [[1857]] udstilledes et i [[marmor]] udført eksemplar af et af hans sidste værker, ''En badende pige'', der var købt af kong [[Frederik 7.|Frederik VII]].
Kunst Historie